Frigat kelas Mogami

Frigat kelas-Mogami (juga dikenali sebagai 30FFM, 30FF, 30DX, atau 30DEX) adalah sebuah kelas frigat halimuman misi pelbagai yang dibangunakn untuk Pasukan Pertahanan Diri Maritim Jepun (JMSDF).

Pembangunan 
Pada tahun 2015, belanjawan pertahanan Jepun menyediakan dana untuk mengkaji pembinaan sebuah "pembinasa baharu berbadan kompak dengan tambahan keupayaan fungsi berbilang" selain sebuah sistem radar baharu untuk pembinasa ini. Pada tahun yang sama, Mitsubishi Heavy Industries (MHI) mendedahkan sebuah konsep model frigat pertama (30FF) yang mana dibangunkan dengan menggunakan dana mereka sendiri.

Pada Ogos 2017, Agensi Logistik, Teknologi dan Perolehan (ATLA) telah memilih MHI dan Mitsui Engineering and Shipbuilding sebagai kontraktor dan sub-kontraktor utama untuk membina frigat ini. Selain itu, pihak agensi juga memilih sebuah lagi rekabentuk baharu yang berbeza sepenuhnya (30DX). Kapal baharu ini akan mengantikan  dan .

Pembinaan 30DX telah bermula pada 2018. Sejumlah 22 buah kapal akan dibina berdasarkan rekabentuk ini sehingga tahun 2032, di mana lapan buah kumpulan pertama tertakluk di bawah kontrak pada 2018; bermakna dua buah kapal akan dibina pada setiap tahun.

Rekabentuk 
Rekabentuk 30DX bertujuan untuk mencapai sebuah kapal moden bersaiz frigat dengan keupayaan menyamai dengan  tetapi dengan jumlah anak kapal yang lebih kecil dan mempunyai separuh jumlah sel VLS.

30FF
Tujuan adalah untuk menggunakan model 30FF yang mana rekabentuknya menyerupai  milik Tentera Laut Amerika Syarikat dengan sebuah tiang disepadukan. Persenjataannya termasuk sebuah meriam Mark 45 kaliber 5"/54, dua buah stesen senjata kawalan jauh yang terletak di antara bridge dan meriam utama, sebuah SeaRAM di atas hangar helikopter dan sebuah helikopter. Panjang kapal versi ini adalah , dengan lunas sepanjang , dan sesaran sekitar . Rekabentuk 30FF dirancang akan mempunyai halaju maksimum kira-kira  dan boleh memuatkan 100 orang anak kapal.

30DX
Bagaimanapun, model 30DX akhirnya dipilih untuk dibina. Rekabentuk 30DX (meskipun moden) adalah lebih konservatif berbanding dengan pendekatan radikal pada 30FF. Tiga faktor utama yang menyebabkan perubahan rekabentuk adalah kemampuan, , pengecilan/automasi, dan keupayaan misi pelbagai. Kapal ini mempunyai panjang keseluruhan , lebar , sesaran standard  dan sesaran dengan muatan penuh sekitar , dan halaju maksimum melebihi . Frigat ini akan dijanakuasa oleh sebuah turbin gas Rolls-Royce MT30.

Persenjataan untuk 30DX termasuk sebuah meriam Mk 45, dua buah stesen senjata kawalan jauh di atas anjungan, 16-sel Sistem Pelancaran Menegak Mk 41 (VLS) di haluan, 8 buah peluru berpandu anti kapal, sebuah SeaRAM, sebuah helikopter SH-60L, torpedo dan pelancar pengumpan. Antara keupayaan lain adalah kemampuan untuk melancarkan dan memperolehi semula kenderaan bawah air tanpa pemandu (UUV), kenderaan permukaan tanpa pemandu (USV), dan periuk api laut daripada tanjakan belakang yang terletak di bawah dek helikopter. 30DX juga dijangka akan menggunakan peluru berpandu anti udara jarak jauh Type 03 Chū-SAM yang kini digunakan oleh Pasukan Pertahanan Diri Maritim Jepun.

Rekabentuk halimuman yang terdapat pada kedua-dua model adalah berdasarkan pembangunan penyelidikan dan pengajaran daripada teknologi halimunan pada pesawat Mitsubishi X-2 Shinshin (sebelumnya: ATD-X), oleh kerana kedua-dua platform telah direka oleh Mitsubishi Heavy Industries. Selain keupayaan halimunan, frigat ini juga menitik beratkan pada tahap automasi yang tinggi. Ini akan membolehkan frigat ini memiliki saiz anak kapal yang kecil (90 orang) berbanding dengan kapal-kapal lain dengan saiz yang sama.

Automasi

Semasa di Sea Air Space 2019, Mitsubishi Heavy Industries mendedahkan cadangan 'Advanced Integrated CIC' mereka untuk frigat ini. Berdasarkan pada laporan, ia akan menggabungkan "wheelhouse", pengurusan bilik kesedaran situasi, bilik enjin dan kawalan janakuasa pusat maklumat tempur dalam sebuah dinding skrin membulat 360-darjah. Ia akan memaparkan pandangan panorama di sekeliling kapal tanpa titik buta di skrin, dan juga akan menggunakan teknologi augmented reality untuk membezakan objek-objek yang ditunjukan dan mengemudi kapal.

Kapal-kapal dalam kelas

Eksport 
Kedua-dua rekabentuk frigat telah dipamerkan di empat buah pameran tentera laut bagi menarik minat para pelanggan eksport berpotensi. Rekabentuk 30FF telah dipertontonkan di PACIFIC 2015 sebagai sebuah pesaing untuk Program Frigat SEA5000 ASW untuk Tentera Laut Diraja Australia dan dipamerkan sekali lagi di Sea Air Space 2017. Rekabentuk 30DX juga dipamerkan di Sea Air Space 2018 (juga pada tahun 2019) dan Euronaval 2018.

Jepun merancang untuk mengeksport empat buah frigat ke Indonesia, dan empat buah lagi akan dibina di Indonesia dalam satu kontrak bernilai ¥300 bilion. Pada Mac 2021, Jepun dan Indonesia telah menandatangani sebuah perjanjian kerjasama ketenteraan, yang mana memperbaiki jadual penghantaran.

Rujukan 

Kelas frigat
Kapal 2020an